**Prin cuvânt**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi complic iar existenta

Căutându-mi chintesența-

Filosofez doar nebunii,

Kilograme-ntregi de poezii.

Ironic sau neironic,

Drumul mi-e mereu deschis

Și vă spun nu! Nu-i un vis,

Un poet e-n slove vornic.

Cum o candelă târzie

Se-mpletește-n aurie

Stea nemărginită

Așa și dragostea-mi nedefinită

În cuvinte se-nfiripă.

Că-s de-amor sau de tristețe,

Poemele renasc noblețe-

Arta cuvântului respiră

Veacul vecilor cântat în liră.

Mereu cuprins de deznădejdi de ești,

Viața sfântă n-o uita-

Asta este taina mea:

Prin cuvânt te mântuiești.